**UAB „Kaunas BESS“**

Svajonių g. 14C-1, LT-10101 Vilnius, juridinio asmens kodas 306556843, PVM kodas LT100017655314

**KONKURSO SĄLYGOS**

**50MW 2 VALANDŲ BATERIJŲ ENERGIJOS KAUPIMO SISTEMOS ĮRENGIMUI SKIRTŲ RANGOS DARBŲ PIRKIMAS**

**TURINYS**

[1. BENDROSIOS NUOSTATOS 1](#_Toc198033025)

[2. PIRKIMO OBJEKTAS 2](#_Toc198033026)

[3. REIKALAVIMAI TIEKĖJAMS 3](#_Toc198033027)

[4. PASIŪLYMŲ RENGIMAS, PATEIKIMAS, KEITIMAS 11](#_Toc198033028)

[5. KONKURSO SĄLYGŲ PAAIŠKINIMAS IR PATIKSLINIMAS 12](#_Toc198033029)

[6. PASIŪLYMŲ NAGRINĖJIMAS IR VERTINIMAS 12](#_Toc198033030)

[7. PASIŪLYMŲ ATMETIMO PRIEŽASTYS 14](#_Toc198033031)

[8. DERYBOS 14](#_Toc198033032)

[9. SPRENDIMAS DĖL LAIMĖTOJO NUSTATYMO 15](#_Toc198033033)

[10. PRETENZIJŲ NAGRINĖJIMO TVARKA 15](#_Toc198033034)

[11. BAIGIAMOSIOS NUOSTATOS 15](#_Toc198033035)

[12. PRIEDAI 16](#_Toc198033036)

[Priedas Nr**.** 1 17](#_Toc198033037)

[Priedas Nr**.** 2 19](#_Toc198033038)

[Priedas Nr**.** 3 22](#_Toc198033039)

[Priedas Nr**.** 4 25](#_Toc198033040)

# BENDROSIOS NUOSTATOS

* 1. UAB „Kaunas BESS“ (**Pirkėjas**) įgyvendina Lietuvos Respublikos energetikos ministro 2022-09-07 įsakymu Nr. 1-265 „Dėl 2021–2030 metų plėtros programos valdytojos Lietuvos Respublikos energetikos ministerijos energetikos plėtros programos pažangos priemonės Nr. 03-001-06-03-02 „Didinti atsinaujinančių energijos išteklių dalį, užtikrinant atsinaujinančių išteklių integraciją į elektros tinklus“ aprašo patvirtinimo“, pažangos priemonę Nr. 03-001-06-03-02 ir numato įsigyti (i) 50MW leistinos generuoti ir vartoti galios 2 valandų baterijų energijos kaupimo sistemos įrengimui, (ii) gamintojo dalies transformatorių pastotės įrengimui bei (iii) susijusiai kelių ir kabelių įrengimui skirtus rangos darbus kartu su darbų atlikimui reikalingomis medžiagomis, įrenginiais ir pan. be aukštos galios transformatoriaus (pateikiama Pirkėjo)), įskaitant baterijų kaupimo įrenginių montavimo darbus bei paleidimo darbus.
  2. Pirkimas vykdomas vadovaujantis aktualios redakcijos Lietuvos Respublikos aplinkos ministro 2010-09-14 įsakymu Nr. D1-762 „Dėl ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašo patvirtinimo“ (**Aprašas**), Lietuvos Respublikos civiliniu kodeksu (**Civilinis kodeksas**), kitais teisės aktais bei šiomis konkurso sąlygomis (**Konkurso sąlygos**).
  3. Skelbimas apie pirkimą paskelbtas 2025-05-13 Aplinkos projektų valdymo agentūros (**APVA**) internetiniame puslapyje, pasiekiamame adresu [www.apva.lt](http://www.apva.lt), dedikuotojo skiltyje – „skelbimai“.
  4. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
  5. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio tiekėjo pasiūlymo, Pirkėjas pasilieka teisę pirkimą vykdyti pakartotinai konkurso arba apklausos būdu, kaip tai numatyta Aprašo 33 p.
  6. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su Konkurso procedūromis susijusius pranešimus: [besskaunas@aquila-capital.com](mailto:besskaunas@aquila-capital.com).

# PIRKIMO OBJEKTAS

* 1. Pirkėjas įsigyja 50MW leistinos generuoti ir vartoti galios 2 valandų baterijų energijos kaupimo sistemos įrengimui, gamintojo dalies transformatorinės pastotės įrengimui bei susijusiai kelių ir kabelių įrengimui skirtus rangos darbus kartu su darbų atlikimui reikalingomis medžiagomis, įrenginiais ir pan. be aukštos galios transformatoriaus (pateikiamas Pirkėjo)), įskaitant baterijų kaupimo įrenginių montavimo bei paleidimo darbus (**Darbai**), kurių tikslios savybės (aprašymas bei techninis projektas) yra išdėstytos techninėje specifikacijoje (**Techninė specifikacija**).
  2. Techninė specifikacija pateikiama tik suinteresuotiems tiekėjams:
     1. Suinteresuoti tiekėjai, norėdami susipažinti su Technine specifikacija, turi kreiptis el. paštu adresu [besskaunas@aquila-capital.com](mailto:besskaunas@aquila-capital.com).
     2. Techninė specifikacija bus pateikiama tik tiems suinteresuotiems tiekėjams, kurie pasirašys Konfidencialumo sutartį, kurios projektas yra pridedamas prie Konkurso sąlygų (2 priedas). Kreipiantis į Pirkėją dėl Techninės specifikacijos pateikimo, tiekėjas turi pateikti el. parašu pasirašytą Konfidencialumo sutartį.
  3. Atsižvelgiant į tai, kad Konkurso vykdymo metu dar nėra žinomos tikslios ketinamų įrengti baterijų kaupimo įrenginių specifikacijos (įrangos gamintojas, modelis, montavimo ir kitos specifikacijos), Pirkėjas turi teisę pirkimo sutarties vykdymo eigoje, šiuos parametrus tikslinti bei atitinkamai, esant poreikiui, įsigyti iš Konkursą laimėjusio tiekėjo papildomus darbus, kurių vertė yra ne didesnė nei 30 proc. pirkimo sutarties vertės arba tokios pačios vertės darbų atsisakyti.
  4. Darbai privalo būti atlikti ne vėliau kaip per 12 mėnesių nuo pirkimo sutarties sudarymo (preliminarus Darbų atlikimo terminas 2025 m. rugpjūčio mėn. – 2026 m. rugpjūčio mėn.). Skaičiuojant 12 mėnesių darbų atlikimo laikotarpį, Darbų pradžia laikoma sutarties sudarymo data, o Darbų pabaiga yra laikoma statybos užbaigimo akto sudarymo diena.
  5. Jei Techninėje specifikacijoje, apibūdinant pirkimo objektą, nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
  6. Šio pirkimo objektas į dalis neskaidomas, todėl pasiūlymas turi būti pateiktas visam nurodytam Darbų kiekiui.
  7. Darbų atlikimo vieta – Bliūdžių k., Panevėžio raj.
  8. Pagrindinės sutarties sąlygos yra išdėstytos Konkurso sąlygų 3 priede.

# REIKALAVIMAI TIEKĖJAMS

* 1. Tiekėjas, dalyvaujantis Konkurse, turi atitikti šiuos minimalius kvalifikacijos reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 3.1.1. | Vidutinės metinės visos veiklos pajamos kiekvienais paskutiniais 3 finansiniais metais, o jei ūkio subjektas įregistruotas vėliau ar veiklą pradėjo vėliau – nuo ūkio subjekto įregistravimo ar veiklos pradžios, yra ne mažesnės nei 7 000 000 Eur. | Tiekėjas pateikia:  Paskutinių 3 finansinių metų finansinių ataskaitų rinkinį su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas tiekėjas, įstatymuose reikalaujama skelbti metinį finansinių ataskaitų rinkinį. Jei finansinės atskaitomybės dokumentai dar nepaskelbti Juridinių asmenų registre, teikiamas ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašytų finansinių ataskaitų rinkinys ar jo ištrauka arba pažyma apie gautas metines visos veiklos pajamas. |
| 3.1.2. | Tiekėjas per pastaruosius 3 (tris) metus (skaičiuojant iki pasiūlymų pateikimo termino pabaigos) arba per laiką nuo tiekėjo įregistravimo dienos (jeigu tiekėjas vykdo veiklą trumpiau nei 3 (trys) metai), turi būti įvykdęs ne mažiau kaip 1 (vieną) energijos iš atsinaujinančių išteklių gamybos ar kaupimo įrenginių sistemos statybos ir įrengimo sutartį, kai objektas yra prijungtas (prijungiamas) prie elektros energijos perdavimo tinklo, kurios vertė yra ne mažesnė kaip 1 500 000 Eur be PVM.  Atitikčiai šiam kvalifikacijos reikalavimui pagrįsti tiekėjas negali sumuoti (agreguoti) savo patirties, įgytos vykdant kelias sutartis. | Tiekėjas pateikia:   * Įvykdytų sutarčių sąrašą (pateikiamas laisva forma), kuriame nurodyta: sutarties pavadinimas, sutarties objekto aprašymas, sutarties vykdymo laikotarpis (mėnesių tikslumu), sutarties vertė, užsakovas, užsakovo kontaktai. * Darbų atlikimo aktas (arba savo turiniu analogiškas dokumentas) arba užsakovo pažyma (atsiliepimas) apie tai, kad darbai pagal atitinkamą sutartį buvo atlikti tinkamai.   Pirkėjas, siekdamas patikslinti informaciją apie įvykdytą sutartį, pasilieka teisę be išankstinio tiekėjo įspėjimo susisiekti su tiekėjo nurodytu užsakovo kontaktiniu asmeniu. |
| 3.1.3. | Tiekėjas per pastaruosius 3 (tris) metus (skaičiuojant iki pasiūlymų pateikimo termino pabaigos) arba per laiką nuo tiekėjo įregistravimo dienos (jeigu tiekėjas vykdo veiklą trumpiau nei 3 (trys) metai), turi būti įvykdęs ne mažiau kaip 1 (vieną) rangos sutartį, pagal kurią darbų vertė elektros energijos instaliacijos žemos ir/ar vidutinės įtampos tinkluose, yra ne mažesnė nei 1 500 000 EUR be PVM.  Atitikčiai pagrįsti tiekėjas negali sumuoti (agreguoti) savo patirties, įgytos vykdant kelias sutartis. | Tiekėjas pateikia:   * Įvykdytų sutarčių sąrašą (pateikiamas laisva forma), kuriame nurodyta: sutarties pavadinimas, sutarties objekto aprašymas, sutarties vykdymo laikotarpis (mėnesių tikslumu), sutarties vertė, užsakovas, užsakovo kontaktai. * Darbų atlikimo aktas (arba savo turiniu analogiškas dokumentas) arba užsakovo pažyma (atsiliepimas) apie tai, kad darbai pagal atitinkamą sutartį buvo atlikti tinkamai.   Pirkėjas, siekdamas patikslinti informaciją apie įvykdytą sutartį, pasilieka teisę be išankstinio tiekėjo įspėjimo susisiekti su tiekėjo nurodytu užsakovo kontaktiniu asmeniu. |
| 3.1.4. | Tiekėjas turi turėti teisę atlikti:  Reikalavimas atlikti elektrotechnikos darbus 110 kV įtampos įrenginiuose (darbus vykdant veikiančiuose elektros įrenginiuose).  **Reikalavimas pagal STR 1.01.03:2017:**   * statinių kategorija: ypatingi statiniai * statinių grupė: inžineriniai tinklai; negyvenamieji pastatai * statinių pogrupis: elektros tinklai-perdavimo, tiesioginių linijų elektros tinklai;   arba  **Reikalavimas pagal STR 1.01.06:2013 (jei atestatai išduoti iki 2017-01-01):**   * statinių kategorija: ypatingi statiniai; * statinių grupė: inžineriniai tinklai; negyvenamieji pastatai; * statinių pogrupis: elektros tinklai (iki 110kV)   **Reikalavimas pagal STR 1.06.01:2016 „Statybos darbai. Statinio statybos priežiūra“:**   * statybos darbų sritys:   + elektros energijos tiekimo ir skirstymo įrenginių montavimas;   + procesų valdymo ir automatizavimo sistemų įrengimas;   + elektros tinklų (išskyrus žemos ir vidutinės įtampos) tiesimas;   + Statinio nuotolinio ryšio (telekomunikacijų) inžinerinių sistemų įrengimas;   + statybinių konstrukcijų (gelžbetonio, betono, metalo, ir kitų) statyba ir montavimas;   + žemės darbai. | Tiekėjas pateikia:   * Valstybinės energetikos reguliavimo tarybos išduoto atestato arba Teisės pripažinimo pažymos, suteikiančių teisę atlikti šiame punkte nurodytus darbus, skaitmeninę kopiją. * Lietuvos Respublikos aplinkos ministerijos išduoto atestato arba Valstybės įmonės Statybos produkcijos sertifikavimo centro išduoto kvalifikacijos atestato, arba Teisės pripažinimo pažymos, suteikiančių teisę atlikti šiame punkte nurodytus darbus, skaitmeninę kopiją.   PASTABA: Užsienio (t. y. Europos Sąjungos, Šveicarijos Konfederacijos arba valstybės, pasirašiusios Europos Ekonominės erdvės sutartį) Tiekėjai pateikia Tiekėjo registravimo valstybės kompetentingų institucijų išduotų atitinkamų atestatų, licencijų, leidimų ar kitų dokumentų bei Teisės pripažinimo pažymų, jei pasiūlymą teikia užsienio tiekėjas turintis atestatą, suteikiantį teisę vykdyti atitinkamus darbus ne Lietuvos Respublikoje, turi būti pateikti patvirtinantys dokumentai, jog juridinis asmuo kreipėsi į Valstybinės energetikos reguliavimo tarybą dėl teisės pripažinimo dokumento išdavimo skaitmenines kopijas. |
| 3.1.5. | Tiekėjas turi turėti teisę būti ypatingo statinio statybos rangovu:   * Statiniai: negyvenamieji pastatai (gamybos ir pramonės paskirties (energetikos)), inžineriniai tinklai (elektros (110 kV įtampos)); * statybos darbų sritys – bendrieji statybos darbai; vandentiekio ir nuotekų šalinimo tinklų tiesimas; statinio vandentiekio ir nuotekų šalinimo inžinerinių sistemų įrengimas; statinio šildymo, vėdinimo ir oro kondicionavimo inžinerinių sistemų įrengimas; statinio elektros inžinerinių sistemų įrengimas; procesų valdymo ir automatizavimo sistemų įrengimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos (signalizacijos) inžinerinių sistemų įrengimas. | Lietuvos Respublikos aplinkos ministerijos išduoto atestato arba Valstybės įmonės Statybos produkcijos sertifikavimo centro išduoto kvalifikacijos atestato arba Teisės pripažinimo pažymos, suteikiančių teisę atlikti šiame punkte nurodytus darbus skaitmeninė kopija.  PASTABA: Užsienio (t. y. Europos Sąjungos, Šveicarijos Konfederacijos arba valstybės, pasirašiusios Europos Ekonominės erdvės sutartį) Tiekėjai pateikia Tiekėjo registravimo valstybės kompetentingų institucijų išduotų atitinkamų atestatų, licencijų, leidimų ar kitų dokumentų bei Teisės pripažinimo pažymų, jei pasiūlymą teikia užsienio tiekėjas, turintis atestatą, suteikiantį teisę vykdyti atitinkamus darbus ne Lietuvos Respublikoje, turi būti pateikti patvirtinantys dokumentai, jog juridinis asmuo kreipėsi į Statybos produkcijos sertifikavimo centrą dėl teisės pripažinimo dokumento išdavimo (kaip tai numatyta STR 1.02.01:2017 VIII ir IX skyriuose) skaitmenines kopijas. Tokiu atveju, kai užsienio tiekėjas įrodymui pateikia ne kvalifikacijos pripažinimo dokumentą, o kitus dokumentus, teisės pripažinimo dokumentą jis privalės pateiki iki sutarties sudarymo. |
| 3.1.6. | Darbų vadovavimui turi būti skiriami:  Lietuvos Respublikos aplinkos ministerijos arba Valstybės įmonės Statybos produkcijos sertifikavimo centro kvalifikuotas ypatingo statinio projekto vadovas, turintis teisę eiti šias pareigas: ne žemesnės kaip 110 kV įtampos elektros įrenginiuose:  **Reikalavimas pagal STR 1.01.03:2017**   * statinių kategorija: ypatingi statiniai; * statinių grupė: negyvenamieji pastatai, inžineriniai tinklai; * statinių pogrupis: elektros tinklai-perdavimo, tiesioginių linijų elektros tinklai;   arba  **Reikalavimas pagal STR 1.01.09.2003 (jei atestatas išduotas iki 2017-01-01):**   * statinių grupė: negyvenamieji pastatai, inžineriniai tinklai; * statinių pogrupis: elektros (iki 110 kV įtampos). | Tiekėjas pateikia:   * Sutarčiai vykdyti skiriamų specialistų sąrašą, pateikiamas laisva forma, nurodant darbuotojo vardą, pavardę, pareigas, pasitelkimo pagrindą (darbuotojas, ūkio subjektas, kurio pajėgumais remiamasi ar pan.). * Kvalifikacijos atestatų ar Teisės pripažinimo pažymų ir energetikos darbuotojo kvalifikacijos atestatų skaitmenines kopijas, o iki pasirašant sutartį toks tiekėjas turės pateikti ir patį teisės pripažinimo dokumentą. |

* 1. Kiti reikalavimai:

|  |  |  |
| --- | --- | --- |
| **Eil. Nr.** | **Kiti reikalavimai** | **Reikalavimus įrodantys dokumentai** |
| 3.2.1. | Tiekėjas turi turėti įdiegtą kokybės vadybos sistemą, atitinkančią kokybės vadybos ISO 9001 arba lygiaverčio standarto reikalavimus. | Tiekėjo ISO 9001 kokybės vadybos sertifikato arba lygiaverčio kokybės vadybos užtikrinimo priemonių dokumento skaitmeninė kopija. |
| 3.2.2. | Tiekėjas turi turėti įdiegtą aplinkos apsaugos vadybos priemonių sistemą, atitinkančią aplinkos apsaugos vadybos ISO 14001 arba lygiaverčio standarto reikalavimus. | Tiekėjo ISO 14001 aplinkos apsaugos vadybos sertifikato arba lygiaverčio aplinkos apsaugos vadybos užtikrinimo priemonių dokumento skaitmeninė kopija. |
| 3.2.3 | Tiekėjas turi turėti įdiegtą Darbuotojų sveikatos ir saugos vadybos sistemą, atitinkančią darbuotojų saugos ir sveikatos ISO 45001 arba lygiaverčio standarto reikalavimus. | Tiekėjo ISO 45001 darbuotojų saugos ir sveikatos sertifikato arba lygiaverčio dokumento skaitmeninė kopija. |

**\* *Pastabos*:** jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija.

* 1. Tiekėjas gali remtis kitų ūkio subjektų pajėgumais atitikčiai šiems reikalavimams pagrįsti tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
  2. Jei bendrą pasiūlymą pateikia ūkio subjektų grupė:
     1. Konkurso sąlygų 3.1.1 punkte nustatytą reikalavimą turi atitikti visi ūkio subjektai kartu (ūkio subjektų grupės narių pajėgumai sumuojami);
     2. Konkurso sąlygų 3.1.2 – 3.1.6 punktuose nustatytus reikalavimus turi atitikti visi ūkio subjektų grupės nariai kartu (atitinkamą reikalavimą turi atitikti bent vienas iš ūkio subjektų grupės narių), atsižvelgiant į jų prisiimamus įsipareigojimus ir atsakomybes pagal jungtinės veiklos sutartį.
     3. Konkurso sąlygų 3.2. punktuose nustatytus reikalavimus turi atitikti bent vienas iš ūkio subjektų grupės narių.
  3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, ir šią aplinkybę Pirkėjas gali įrodyti bet kokiomis teisėtomis priemonėmis.
  4. Tiekėjo pasiūlymas atmetamas, jei tiekėjas atitinka pašalinimo pagrindą(-us), nurodytą(-us) Konkurso sąlygų 3.11 punkte.
  5. Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam tiekėjui suteikti įgaliojimai pateikti pasiūlymą, jį pasirašyti, sudaryti sutartį).
  6. Tiekėjas gali remtis tik tokiais kitų ūkio subjektų (pvz. subtiekėjų) pajėgumais siekiant įrodyti savo atitiktį kvalifikacijos reikalavimams, kuriais jis realiai galės disponuoti pirkimo sutarties vykdymo metu. Tiekėjas turi pareigą Pirkėjui pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tikrindamas, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, Pirkėjas iš tiekėjo priima bet kokias tai patvirtinančias priemones.
  7. Tiekėjas savo pasiūlyme turi nurodyti, kokius subrangovus ir kokiai pirkimo daliai (dalis procentais) atlikti jis ketina pasitelkti. Subrangovai turi atitikti atitinkamus Tiekėjo nurodytiems subrangovų darbams priskiriamus kvalifikacinius reikalavimus, nurodytus Konkurso sąlygų 3.1 punkte ir pateikti tai įrodančius dokumentus.
  8. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus (Konkurso sąlygų 3.1.1 p.), jie (t. y. tiekėjas ir ūkio subjektas, kurio pajėgumais remiamasi dėl atitikties šiam reikalavimui) privalo prisiimti solidarią atsakomybę už sutarties įvykdymą. Pirkėjas nereikalauja, kad tiekėjas ir ūkio subjektai, kurių pajėgumais remiamasi siekiant įrodyti savo atitiktį kitiems kvalifikacijos reikalavimams, prisiimtų solidarią atsakomybę už pirkimo sutarties įvykdymą.
  9. Pašalinimo pagrindai:
     1. Su pasiūlymu teikiamas tik EBVPD. Pirkėjas nereikalauja pateikti lentelėje nurodytų pašalinimo pagrindų nebuvimą įrodančių dokumentų. Vis dėlto, Pirkėjas bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą arba Pirkėjui kyla abejonių dėl pašalinimo pagrindų buvimo ar nebuvimo.
     2. Pašalinimo pagrindai taikomi tiekėjui (kai pasiūlymą teikia ūkio subjektų grupė – visiems tos grupės nariams) ir ūkio subjektams, kurių pajėgumais tiekėjas remiasi. Pašalinimo pagrindai netaikomi subtiekėjams.
     3. Pirkėjas tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus VPĮ 46 straipsnio 8 ir 10 dalyse nustatytus atvejus (tačiau atsižvelgiant į VPĮ 46 straipsnio 11 ir 12 dalių nuostatas).
     4. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, nes valstybėje narėje ar atitinkamoje šalyje tokie dokumentai neišduodami jie gali būti pakeisti priesaikos deklaracija arba oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
     5. Tiekėjo pašalinimo pagrindai ir pašalinimo pagrindų nebuvimą įrodantys dokumentai:

|  |  |  |
| --- | --- | --- |
| **Eil. Nr.** | **Tiekėjo pašalinimo pagrindai** | **Pašalinimo pagrindų nebuvimą įrodantys dokumentai** |
| 3.10.4.1. | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | Tiekėjas pateikia:   * EBVPD   Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų Pirkėjas reikalaus tik turėdama pagrįstų abejonių dėl tiekėjo patikimumo. |
| 3.10.4.2 | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Tiekėjas pateikia:   * EBVPD   Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų Pirkėjas reikalaus tik turėdama pagrįstų abejonių dėl tiekėjo patikimumo. |
| 3.10.4.3 | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | Tiekėjas pateikia:   * EBVPD |
| 3.10.4.4 | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | Tiekėjas pateikia:   * EBVPD |
| 3.10.4.5 | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | Tiekėjas pateikia:   * EBVPD |
| 3.10.4.6 | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | Tiekėjas pateikia:   * EBVPD   Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į viešai skelbiamą informaciją:  <https://vpt>.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/ |
| 3.10.4.7 | Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | Tiekėjas pateikia:   * EBVPD |
| 3.10.4.8 | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | Tiekėjas pateikia:   * EBVPD   Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/> |
| 3.10.4.9 | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | Tiekėjas pateikia:   * EBVPD   Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/> |
| 3.10.4.10 | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | Tiekėjas pateikia:   * EBVPD   Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| 3.10.4.11 | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | Tiekėjas pateikia:   * EBVPD   Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

# PASIŪLYMŲ RENGIMAS, PATEIKIMAS, KEITIMAS

* 1. Pateikdamas pasiūlymą tiekėjas sutinka su Konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam sutarties įvykdymui.
  2. Tiekėjas pasiūlymą privalo pateikti pagal konkurso sąlygų 1 priede pateiktą formą.
  3. Pasiūlymas turi būti pateiktas iki **2025-05-26 d. 9.00 val.** (Lietuvos Respublikos laiku) atsiuntus jį el. paštu: [besskaunas@aquila-capital.com](mailto:besskaunas@aquila-capital.com), el. laiško temoje nurodant žodį „PASIŪLYMAS“. Vėliau gauti pasiūlymai nebus priimami ir vertinami.
  4. Pasiūlymas turi būti pasirašytas tiekėjo arba jo įgalioto asmens saugiu elektroniniu parašu.
  5. Tiekėjo pasiūlymas bei kita korespondencija pateikiama lietuvių kalba, išskyrus techninėje specifikacijoje nurodytus dokumentus (jeigu tokius dokumentus pateikti reikia).
  6. Pasiūlymą sudaro tiekėjo pateiktų dokumentų visuma:
     1. užpildyta pasiūlymo forma, parengta pagal šių Konkurso sąlygų 1 priedą;
     2. Atitiktį Konkurso sąlygose nurodytiems minimaliems kvalifikacijos reikalavimams ir kitiems reikalavimams pagrindžiantys dokumentai;
     3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
     4. įrodymai, kad ūkio subjekto pajėgumai tiekėjui bus prieinami visą pirkimo sutarties vykdymo laikotarpį, jeigu tiekėjas tokio ūkio subjekto pajėgumais remiasi;
     5. Tiekėjo EBVPD, jungtinės veiklos partnerių EBVPD (jeigu pasiūlymą teikia ūkio subjektų grupė), ūkio subjekto, kurio pajėgumais remiamasi, EBVPD;
     6. Teikėjo deklaracija, 4 priedas;
     7. kita Konkurso sąlygose prašoma informacija ir (ar) dokumentai.
  7. Tiekėjo pateikiamo pasiūlymo galiojimas neprivalo būti užtikrintas.
  8. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  9. Tiekėjas, pateikdamas pasiūlymą, turi siūlyti visą nurodytą prekių (įrangos) kiekį ir darbų bei paslaugų apimtį.
  10. Pasiūlymuose nurodoma Darbų kaina pateikiama eurais, turi būti išreikšta ir apskaičiuota taip, kaip nurodyta Konkurso sąlygų 1 priede. Apskaičiuojant kainą, turi būti atsižvelgta į visą Techninėje specifikacijoje nurodytą Darbų apimtį, kainos sudėtines dalis ir pan. Į Darbų kainą turi būti įskaityti visi mokesčiai, mokami galiojančių Lietuvos Respublikos įstatymų nustatyta tvarka ir visos tiekėjo išlaidos. Jokios kitos išlaidos, neįskaičiuotos į pasiūlymo kainą, tiekėjui nebus atlyginamos.
  11. Pasiūlymas turi galioti ne trumpiau nei 90 (devyniasdešimt) dienų.
  12. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
  13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai per APVA pirkimų skelbimų portalą [www.apva.lt](http://www.apva.lt).
  14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

# KONKURSO SĄLYGŲ PAAIŠKINIMAS IR PATIKSLINIMAS

* 1. Pirkėjas atsako į kiekvieną Tiekėjo el. paštu pateiktą prašymą paaiškinti Konkurso sąlygas, jeigu prašymas gautas ne vėliau kaip prieš 3 (tris) darbo dienas iki pasiūlymų pateikimo termino pabaigos. Į laiku gautą tiekėjo prašymą paaiškinti Konkurso sąlygas Pirkėjas atsako ne vėliau kaip per 2 (dvi) darbo dienas nuo jo gavimo dienos ir ne vėliau kaip likus 1 (vienai) darbo dienai iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jų prašymu buvo pateikta Techninė specifikacija, bet nenurodo, kuris tiekėjas pateikė prašymą paaiškinti Konkurso sąlygas arba Pirkėjas, atsakydamas tiekėjui, kartu paaiškinimus paskelbia [www.apva.lt](http://www.apva.lt) pirkimų skelbimų portale.
  2. Nesibaigus pasiūlymų pateikimo terminui, bet ne vėliau kaip likus 2 (dviem) darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas per APVA pirkimų skelbimų portalą [www.apva.lt](http://www.apva.lt).
  3. Jei paskelbus kvietimą dalyvauti pirkime yra esmingai keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas paskelbia pakeistą kvietimą dalyvauti pirkime.
  4. Pirkėjas nerengs susitikimų su tiekėjais dėl pirkimo dokumentų paaiškinimų.

# PASIŪLYMŲ NAGRINĖJIMAS IR VERTINIMAS

* 1. Susipažinimo su pasiūlymais procedūra vyks 2025-05-26 d. 10.00 val.Lietuvos Respublikos laiku, tiekėjams nedalyvaujant.
  2. Pirkėjas užtikrina, kad pateiktuose pasiūlymuose pateiktos kainos ir duomenys dėl ekonominio naudingumo balų nebus sužinotos anksčiau nei pasiūlymų pateikimo terminas (arba pasiūlymų nagrinėjimo pradžia).
  3. Pasiūlymų nagrinėjimo, vertinimo ir palyginimo procedūras atlieka Pirkėjo paskirtas asmuo, esant poreikiui, turintis teisę pasitelkti ekspertus, tiekėjams ar jų įgaliotiems atstovams nedalyvaujant.
  4. Vertinant pasiūlymus nustatoma:
     1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
     2. ar nėra pašalinimo pagrindų;
     3. ar tiekėjai pasiūlyme pateikė visus duomenis, dokumentus ir informaciją, apibrėžtą Konkurso sąlygose ir ar pasiūlymas atitinka Konkurso sąlygose nustatytus reikalavimus;
     4. ar nebuvo pasiūlytos neįprastai mažos kainos.
  5. Pirkėjas priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties Konkurso sąlygose nustatytiems reikalavimams bei pašalinimo pagrindams. Jeigu tiekėjas pateikė netikslius ar neišsamius duomenis apie savo kvalifikaciją, pašalinimo pagrindus ar kitus pasiūlymo aspektus, Pirkėjas prašo tiekėją šiuos duomenis papildyti arba paaiškinti per protingą terminą.
  6. Iškilus klausimams dėl pasiūlymų turinio ir Pirkėjui raštu paprašius šiuos duomenis paaiškinti arba patikslinti, tiekėjai privalo per Pirkėjo nurodytą protingą terminą pateikti raštu papildomus paaiškinimus nekeisdami pasiūlymo esmės.
  7. Jeigu pateiktame pasiūlyme randamos pasiūlyme nurodytos kainos apskaičiavimo klaidos ar kiti netikslumai, Pirkėjas kreipiasi į tiekėją prašydamas paaiškinti ar patikslinti pasiūlymą. Pasiūlymai yra patikslinami, papildomi ar paaiškinami Viešųjų pirkimo tarnybos direktoriaus 2022-12-30 Įsakymu Nr. 1S-240 patvirtintose Pasiūlymų patikslinimo, papildymo ar paaiškinimo taisyklėse nustatyta tvarka.
  8. Kai pateiktame pasiūlyme nurodoma neįprastai maža kaina, Pirkėjas turi teisę, o svarstydamas atmesti pasiūlymą – privalo tiekėjo raštu paprašyti per Pirkėjo nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
  9. Pasiūlymuose nurodytos kainos bus vertinamos eurais, vertinant pasiūlymo kainą be PVM.
  10. Pirkėjo neatmesti pasiūlymai vertinami pagal ekonomiškai naudingiausio pasiūlymo vertinimo kriterijus.
  11. Pasiūlymų vertinimo kriterijai:

|  |  |
| --- | --- |
| **Vertinimo kriterijai** | **Lyginamasis svoris, įvertinant ekonominį naudingumą** |
| Pirmas kriterijus – **Pasiūlymo kaina (C)** | P = 65 |
| Antras kriterijus – **Darbų atlikimo terminas** **(T)** | Y = 35 |
| **Ekonominis naudingumas (S)** | S = 100 |

* 1. Pasiūlymų vertinimo tvarka:
     1. pasiūlymo ekonominis naudingumas (S) apskaičiuojamas, sudedant vertinimo kriterijų Pasiūlymo kaina (C) ir Darbų atlikimo terminas (T) balus;
  2. Pasiūlymo kainos (C) balai bus apskaičiuojami mažiausios pasiūlytos kainos be PVM (C𝒎𝒊𝒏) ir vertinamo pasiūlymo kainos be PVM (C𝒑) santykį padauginant iš kainos kriterijaus lyginamojo svorio – P.

A mathematical equation with black text

AI-generated content may be incorrect.

Pateiktoje formulėje:

C – siūlomos kainos be PVM įvertinimas balais.

Cmin – mažiausia vertinamuose pasiūlymuose pateikta kaina eurais be PVM.

Cp – vertinamame pasiūlyme pateikta kaina eurais be PVM.

* + 1. Darbų atlikimo termino (T) balai bus apskaičiuojami trumpiausio pasiūlyto Darbų atlikimo termino (Tmin) ir vertinamo pasiūlyto Darbų atlikimo termino (Tp) santykį padanginant iš Darbų atlikimo termino kriterijaus lyginamojo svorio – Y.

A mathematical equation with black text

AI-generated content may be incorrect.

Pateiktoje formulėje:

T – siūlomos Darbų atlikimo termino įvertinimas balais.

Tmin – trumpiausias vertinamuose pasiūlymuose pasiūlytas Darbų atlikimo terminas savaitėmis.

Tp – vertinamame pasiūlyme pasiūlytas Darbų atlikimo terminas savaitėmis.

Ekonominio naudingumo kriterijaus (T) vertinimo tikslais vertinamas tiekėjo pasiūlytas Darbų atlikimo terminas, laikant, kad: **(i)** Darbų atlikimo pradžia yra sutarties sudarymo diena, **(ii)** Darbų atlikimo pabaiga yra laikoma Valstybinės energetikos reguliavimo tarnybos išduodamos Energetikos įrenginių techninės būklės patikrinimo pažymos paleidimo-derinimo darbams išdavimo diena.

# PASIŪLYMŲ ATMETIMO PRIEŽASTYS

* 1. Pirkėjas atmeta pasiūlymą, jeigu:
     1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
     2. tiekėjas neatitiko minimalių kvalifikacijos reikalavimų;
     3. tiekėjas pasiūlyme pateikė netikslius ar neišsamius duomenis apie savo kvalifikaciją, pašalinimo pagrindų nebuvimą ar kitus reikalavimus ir, Pirkėjui prašant, nepatikslino jų;
     4. pasiūlymas (jei vykdomos derybos – galutinis pasiūlymas) neatitiko Konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, įskaitant Konkurso sąlygose nustatytą maksimalų Darbų atlikimo terminą ir kt.);
     5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
     6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba tinkamai nepagrindė neįprastai mažos kainos;
     7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
  2. Apie pasiūlymo atmetimą tiekėjas informuojamas per 3 (tris) darbo dienas nuo šio sprendimo priėmimo dienos.

# DERYBOS

* 1. Jei Pirkėjo netenkina pateikti pasiūlymai, Pirkėjo sprendimu, Konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
  2. Pirkėjui nusprendus vykdyti derybas, derybos vykdomos su 3 (trimis) ekonomiškai naudingiausius pasiūlymus pateikusiais tiekėjais, kurių pasiūlymai nebuvo atmesti. Žemesnėse pasiūlymų eilės vietose esantys tiekėjai į Derybas nėra kviečiami. Jeigu keli pasiūlymai surinko vienodą ekonominį naudingumą, taikomos Konkurso sąlygų 9.1 punkto nuostatos. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
  3. Derybos gali būti vykdomos dėl perkamų darbų, prekių ar paslaugų charakteristikų, įskaitant kainą, kokybę, komercines sąlygas. Nesiderama dėl minimalių reikalavimų, taikomų tiekėjų kvalifikacijai, tiekėjų pasiūlymams, šių pasiūlymų vertinimo kriterijų.
  4. Derybos Pirkėjo pasirinkimu gali būti vykdomos tiek organizuojant gyvą susitikimą, tiek nuotolinėmis ryšio priemonėmis.
  5. Derybų metu Pirkėjo atstovas tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Pirkėjo atstovas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Pirkėjas surašo protokolą, kuriame nurodo apie tiekėjo neatvykimą.
  6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami Konkurso sąlygose nustatyta tvarka.
  7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis į derybas neatvykusio tiekėjo pasiūlymas.

# SPRENDIMAS DĖL LAIMĖTOJO NUSTATYMO

* 1. Išnagrinėjęs, įvertinęs ir palyginęs pateiktus pasiūlymus, Pirkėjas nustato pasiūlymų eilę. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas gautas anksčiau.
  2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal Konkurso sąlygų nuostatas.
  3. Ekonomiškiausią pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį.
  4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkėjas siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

# PRETENZIJŲ NAGRINĖJIMO TVARKA

* 1. Tiekėjas, kuris mano, kad Pirkėjas nesilaikė teisės aktų arba šių Konkurso sąlygų reikalavimų ir tuo pažeidė ar pažeis jo teisėtus interesus, turi teisę per 5 (penkias) darbo dienas nuo paskelbimo apie pirkimą [www.apva.lt](http://www.apva.lt) pareikšti pretenziją Pirkėjui el. paštu [besskaunas@aquila-capital.com](mailto:besskaunas@aquila-capital.com) dėl šių Konkurso sąlygų arba per 5 (penkias) darbo dienas nuo Pirkėjo priimto sprendimo išsiuntimo tiekėjui dienos pareikšti pretenziją Pirkėjui dėl Pirkėjo veiksmų ar priimtų sprendimų.
  2. Pirkėjas nagrinėja tik tas tiekėjų pretenzijas, kurios gautos Konkurso sąlygų 10.1 punkte nustatytais terminais.
  3. Pirkėjas privalo išnagrinėti pretenziją ir priimti motyvuotą sprendimą ne vėliau kaip per 3 (tris) darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui. Tais atvejais, kai išnagrinėjus pretenziją buvo patenkinti tiekėjo reikalavimai ar reikalavimai buvo patenkinti iš dalies, apie priimtą sprendimą Pirkėjas privalo pranešti ir kitiems suinteresuotiems dalyviams tiesiogiai arba paskelbiant apie tai [www.apva.lt](http://www.apva.lt).
  4. Išnagrinėjęs pretenziją Pirkėjas taip pat informuoja pretenziją pateikusį tiekėją ir kitus suinteresuotus dalyvius apie anksčiau praneštų pirkimo procedūros terminų pasikeitimą, jeigu jie keičiami.

# BAIGIAMOSIOS NUOSTATOS

* 1. Tiekėjams pasiūlymų rengimo ir dalyvavimo Konkurse išlaidos neatlyginamos.
  2. Pirkėjas bet kuriuo metu iki pirkimo sutarties sudarymo turi teisę nutraukti Konkurso procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti Konkurso procedūras, Pirkėjas per 3 (tris) darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu Konkurso procedūros nutraukiamos iki pasiūlymų pateikimo termino, tinklapyje: [www.apva.lt](http://www.apva.lt) paskelbiamas pranešimas apie Konkurso procedūrų nutraukimą.
  3. Pirkėjas, ne vėliau kaip per 3 (tris) darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis bei jo pasiūlytą kainą.

# PRIEDAI

* 1. Pasiūlymo forma;
  2. Konfidencialumo sutarties forma;
  3. Pagrindinės sutarties sąlygos;
  4. Tiekėjo / subtiekėjo deklaracija.

Priedas Nr**.** 1

**PASIŪLYMAS**

**50MW 2 VALANDŲ BATERIJŲ ENERGIJOS KAUPIMO SISTEMOS ĮRENGIMUI SKIRTI RANGOS DARBAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data ir vieta)

|  |  |
| --- | --- |
| **Tiekėjo pavadinimas** */Jeigu dalyvauja ūkio subjektų grupė, surašomi visų narių pavadinimai/* |  |
| **Juridinio asmens kodas** */Jeigu dalyvauja ūkio subjektų grupė, surašomi visų narių kodai /* |  |
| **PVM mokėtojo kodas** */Jeigu dalyvauja ūkio subjektų grupė, surašomi visų narių kodai/* |  |
| **Už pasiūlymą atsakingo asmens vardas, pavardė** |  |
| **Telefono numeris** |  |
| **El. pašto adresas** |  |

* Šiuo pasiūlymu pažymime, kad sutinkame su visomis Konkurso sąlygomis, nustatytomis pirkimo dokumentuose.
* Patvirtiname, kad pirkimo sutartį vykdys tik tokią teisę turintys asmenys.
* Atsižvelgdami į Konkurse dokumentuose išdėstytas sąlygas, teikiame savo pasiūlymą.

Ūkio subjektai, kurių pajėgumais remiamės, siekiant atitikti kvalifikacijos reikalavimus:

|  |  |  |
| --- | --- | --- |
| **Ūkio subjekto pavadinimas, juridinio asmens kodas (fizinio asmens vardas, pavardė)** | **Kvalifikacijos reikalavimo Nr.** | **Ūkio subjektui perduodami sutartiniai įsipareigojimai (perduodamų darbų aprašymas)** |
|  |  |  |
|  |  |  |
|  |  |  |

Mes siūlome atlikti Darbus už tokią kainą (pateikiama bendra pasiūlymo kaina ir jos išskaidymas pagal lentelėje apibrėžtus kriterijus):

|  |  |  |  |
| --- | --- | --- | --- |
| **Darbų kaina (ekonominio naudingumo kr–terijus - C** | **Darbai ir įrengimai, kaina EUR be PVM** | **Medžiagos, kaina EUR be PVM** | **Viso, Eur be PVM** |
| **Darbai – 50MW 2 valandų baterijų energijos kaupimo sistemos įrengimui skirti rangos darbai:** | | | |
| 1. 50MW leistinos generuoti ir vartoti galios 2 valandų baterijų energijos kaupimo sistemos įrengimo darbai, pagal Techninį projektą „Elektros energijos kaupimo įrenginių statiniai“ |  |  |  |
| 1. Gamintojo dalies transformatorių pastotės įrengimo darbai, pagal Techninį projektą „33/110 kV Bliūdžių transformatorių pastotė“ |  |  |  |
| 1. Susijusios kelių ir kitos infrastruktūros įrengimo rangos darbai (išskaidyti pagal galimybes į kelių, melioracijos, privažiavimo iki vietos nuo pagrindinio kelio rangos darbai) |  |  |  |
| **PVM** | | |  |
| **Kaina, EUR su PVM** | | |  |

**\* Jeigu PVM netaikomas, įrašyti 0 ir nurodyti priežastis, kodėl netaikomas.**

**\*\* Kaina, Eur be PVM nurodoma dviejų skaičių po kablelio tikslumu.**

Mes siūlome atlikti Darbus per šį terminą:

|  |  |
| --- | --- |
| **Darbų atlikimo terminas (ekonominio naudingumo kriterijus – T), mėnesiais** | **Savaičių skaičius** |
| 50MW 2 valandų baterijų energijos kaupimo sistemos įrengimui skirti rangos darbai |  |

**\* Ekonominio naudingumo kriterijaus (T) vertinimo tikslais vertinamas tiekėjo pasiūlytas Darbų atlikimo terminas, laikant, kad: (i) Darbų atlikimo pradžia yra sutarties sudarymo diena, (ii) Darbų atlikimo pabaiga yra laikoma Valstybinės energetikos reguliavimo tarnybos išduodamos Energetikos įrenginių techninės būklės patikrinimo pažymos paleidimo-derinimo darbams išdavimo diena.**

Pasiūlymas galioja iki termino, nustatyto Konkurso sąlygose pabaigos.

Aš, žemiau pasirašęs(-iusi), patvirtinu, kad visa pasiūlyme pateikta informacija yra teisinga ir kad nebuvo nuslėpta jokios informacijos, kurią buvo prašoma pateikti pirkimo dalyvius.

|  |  |  |  |  |  |
| --- | --- | --- | --- | --- | --- |
|  | | | | | |
|  |  |  |  |  |  |
| (Parašas) |  |  |  | (Vardas, pavardė, pareigos) |  |

Priedas Nr**.** 2

konfidencialumo sutartis

Ši konfidencialumo sutartis sudaroma tarp:

UAB „Kaunas BESS“, kurios juridinio asmens kodas yra 306556843 ir kurios registruota buveinė yra Svajonių g. 14C-1, LT-10101 Vilnius („**Atskleidžiančioji šalis**“),

ir

[●], kurios juridinio asmens kodas yra [●] ir kurios registruota buveinė yra [●] („**Gaunančioji šalis**“).

Preambulė

Atskleidžiančioji šalis vykdo 50MW leistinos generuoti ir vartoti galios 2 valandų baterijų energijos kaupimo sistemos įrengimui, gamintojo dalies transformatorinės pastotės įrengimui bei susijusiai kelių ir kabelių įrengimui skirtų rangos darbų kartu su darbų atlikimui reikalingomis medžiagomis, įrenginiais ir pan. be aukštos galios transformatoriaus (pateikiamas Pirkėjo)), įskaitant baterijų kaupimo įrenginių montavimo bei paleidimo darbų pirkimą („**Pirkimas**“).

Gaunančioji šalis yra suinteresuotas tiekėjas, svarstantis galimybę dalyvauti Atskleidžiančiosios šalies vykdomame Pirkime.

Dalyvavimo Pirkime tikslais, Gaunančioji šalis pageidauja gauti tam tikrą konfidencialią informaciją iš Atkleidžiančiosios šalies – Pirkimų įsigyjamų rangos darbų techninę specifikaciją bei statinio techninį projektą.

Todėl šalys susitaria taip:

**1. Konfidenciali informacija**

1.1. Šioje sutartyje, „**Konfidenciali informacija**“ reiškia visą informaciją, kuri yra susijusi su Pirkimu ir kurią Atkleidžiančioji šalis atskleis Gaunančiajai šaliai Pirkimo vykdymo metu, įskaitant, bet neapsiribojant Pirkimų įsigyjamų rangos darbų techninę specifikaciją bei statinio techninį projektą, bet neapima visos šios informacijos:

1.1.1. informacijos, kuri yra akivaizdi (plačiai žinoma), viešai prieinama ir (ar) lengvai gaunama ne dėl aplinkybių už kurias yra atsakinga Gaunančioji šalis;

1.1.2. neapima informacijos, kurią Gaunančioji šalis nepriklausomai ir teisėtai turi, atranda, sukuria ar kitaip teisėtai gauna.

**2. Neatskleidimas; nenaudojimas**

2.1. Gaunančioji šalis įsipareigoja saugoti Konfidencialios informacijos slaptumą ir, išskyrus atvejus, kai šioje sutartyje nurodyta kitaip, neatskleisti jos kitiems asmenims be Atskleidžiančiosios šalies išankstinio rašytinio sutikimo.

2.2. Gaunančioji šalis įsipareigoja nenaudoti Konfidencialios informacijos kitais nei dalyvavimo Pirkime tikslais ir Gaunančioji šalis įsipareigoja nenaudoti Konfidencialios informacijos didesne apimtimi nei yra būtina įvertinti savo pajėgumus dalyvauti Pirkime bei nusprendus jame dalyvauti – parengti pasiūlymą.

2.3. Šios sutarties 2.1 – 2.2 punktai liks galioti neterminuotai po šios sutarties pabaigos (nepriklausomai nuo jos pabaigos pagrindo).

**3. Išimtys**

3.1. Gaunančiajai šaliai nėra draudžiama atskleisti Konfidencialios informacijos be Atkleidžiančiosios šalies išankstinio rašytinio sutikimo, jeigu ji yra atskleidžiama:

3.1.2. kiekvienos šalies advokatams ir (ar) auditoriams, kurie privalo saugoti komercinės paslapties ir (ar) kitos konfidencialios informacijos slaptumą pagal taikomą teisę.

3.1.3. kitiems asmenims, kai toks atskleidimas yra privalomas pagal taikomą teisę.

**4. Nuosavybės teisė; intelektinė nuosavybė; sulaikymas**

4.1. Jokios nuosavybės teisės į Konfidencialią informaciją šia sutartimi ar bet kokiu Konfidencialios informacijos atskleidimu nėra perduodamos.

4.2. Jokios teisės į intelektinės nuosavybės objektus, atskleidžiamus kartu su Konfidencialia informacija, šia sutartimi ar bet kokiu Konfidencialios informacijos atskleidimu nėra perduodamos.

5.3. Gaunančioji šalis šiuo atsisako teisės sulaikyti Konfidencialią informaciją.

**6. Saugumo priemonės**

6.1. Gaunančioji šalis įsipareigoja imtis pagrįstų techninių ir organizacinių priemonių apsaugoti Konfidencialios informacijos slaptumą, kurios atitinka tokios Konfidencialios informacijos pobūdį.

6.2. Gaunančioji šalis įsipareigoja skubiai pranešti Atkleidžiančiajai šaliai, kai tik ji sužino apie arba įtaria Konfidencialios informacijos neįgaliotą (nesankcionuotą) atskleidimą.

6.3. Atskleidžiančiajai šaliai pareikalavus, Gaunančioji šalis įsipareigoja skubiai negrįžtamai sunaikinti visas pagal šią sutartį gautas Konfidencialios informacijos kopijas (nebent tai prieštarauja taikomai teisei) ir apie tai pranešti Atskleidžiančiajai šaliai.

**7. Atsakomybė**

7.1. Jeigu Gaunančioji šalis neįvykdo ar netinkamai įvykdo šią sutartį, ji įsipareigoja sumokėti Atskleidžiančiajai šaliai 150 000 Eur (vieno šimto penkiasdešimties tūkstančių eurų) baudą, kuri šalių susitarimu yra laikoma minimaliais iš anksto aptartais nuostoliais, nuo kurių dydžio įrodinėjimo Atskleidžiančioji šalis yra atleidžiama.

7.2. Atskleidžiančiajai šaliai nėra draudžiama pasinaudoti bet kokiomis kitomis teisių gynimo priemonėmis, įskaitant laikinąsias apsaugos priemones, pagal taikomą teisę.

**8. Sudarymas; galiojimas**

8.1. Ši sutartis bus sudaryta abejoms šalims ją pasirašius.

**9. Nutraukimas; pabaigos pasekmės**

9.1. Kiekviena šalis gali vienašališkai (nesikreipdama į teismą) nutraukti šią sutartį dėl bet kokios priežasties apie tai iš anksto raštu pranešusi kitai šaliai ne vėliau kaip prieš 7 dienas iki numatomo šios sutarties nutraukimo.

9.2. Kad turėtų teisinę galią, šios sutarties nutraukimas privalo būti surašytas ir pasirašytas šią sutartį nutraukiančios šalies arba šią sutartį nutraukiančių šalių, priklausomai nuo atvejo.

9.3. Šios sutarties pabaiga (nepriklausomai nuo jos pabaigos pagrindo) neturės įtakos šios sutarties sąlygų galiojimui, jeigu pagal savo esmę ir (ar) šią sutartį šios sąlygos lieka galioti ir po sutarties pabaigos.

**10. Ginčų sprendimas; taikoma teisė**

10.1. Visi ginčai, kylantys iš šios sutarties ar su ja susiję, bus sprendžiami Lietuvos Respublikos teismuose.

10.2. Šiai sutarčiai taikoma Lietuvos Respublikos teisė.

**11. Teisių, pareigų perdavimas**

11.1. Gaunančioji šalis įsipareigoja neperduoti iš šios sutarties kylančių savo teisių ir (ar) pareigų (visų ar dalies) kitiems asmenims be Atskleidžiančiosios šalies išankstinio rašytinio sutikimo.

11.2. Atskleidžiančioji šalis gali perduoti iš šios sutarties kylančias savo teises ir (ar) pareigas (visas ar dalį) kitiems asmenims be Gaunančiosios šalies sutikimo.

**12. Kitos sąlygos**

12.1. Nei viena šalis nėra įpareigota sudaryti bet kokį kitą sandorį su kita šalimi pagal šią sutartį.

12.5. Kiekvienas šalių surašytas ir pasirašytas šios sutarties egzempliorius turės tokią pačią teisinę galią, tačiau visi jie bus viena ir ta pačia sutartimi.

|  |
| --- |
| **13. Parašai** |
| 13.1. Kiekviena šalis pasirašo šią konfidencialumo sutartį po tos šalies parašu nurodytą dieną. |

|  |  |
| --- | --- |
| **Atskleidžiančioji šalis**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Vardas, pavardė, pareigos | **Gaunančioji šalis**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Vardas, pavardė, pareigos |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parašai | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parašai |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pasirašymo data | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pasirašymo data |

Priedas Nr**.** 3

**PAGRINDINĖS SUTARTIES SĄLYGOS**

**Darbai:**

* 50MW leistinos generuoti ir vartoti galios 2 valandų baterijų energijos kaupimo sistemos įrengimui, gamintojo dalies transformatorinės pastotės įrengimui bei susijusiai kelių ir kabelių įrengimui skirti rangos darbai kartu su darbų atlikimui reikalingomis medžiagomis, įrenginiais ir pan. be aukštos galios transformatoriaus (pateikiamas Pirkėjo)), įskaitant baterijų kaupimo įrenginių montavimo bei paleidimo darbai, kurių tikslios savybės (aprašymas bei techninis projektas) yra išdėstytos techninėje specifikacijoje.

**Užtikrinimai:**

* Rangovo prievolių pagal sutartį vykdymo garantija pateikiama per 2 savaites nuo užsakovo leidimo pradėti darbus.
* Prievolių pagal sutartį įvykdymo užtikrinimo garantija – ne mažiau 10 proc. nuo sutarties kainos.
* Defektų šalinimo užtikrinimo suma garantiniu laikotarpiu – ne mažiau 10 proc. nuo sutarties kainos.

**Sutarties terminas:**

* Nuo leidimo pradėti darbus iki defektų šalinimo laikotarpio pabaigos.

**Darbų pradžios momentas:**

* Leidimas pradėti darbus.

**Nutraukimas:**

* Šalys turi teisę nedelsiant vienašališkai nutraukti sutartį, jeigu Užsakovas nesuteikia Rangovui leidimo pradėti darbus per 20 (dvidešimt) darbo dienų nuo sutarties įsigaliojimo dienos. Tokiu atveju abi Šalys bus atleistos nuo bet kokių tolesnių įsipareigojimų pagal sutartį vykdymo, ir nė viena Šalis neturės jokių reikalavimų kitai Šaliai, kylančių iš ar susijusių su sutarties neįvykdymu.

**Draudimas:**

* Draudimo apsauga turi padengti 100 % sutarties vertės.
* Jūrinių krovinių draudimas: Rangovas atsako už visą įrangą, pristatomą į objektą (išskyrus tą, kuri yra apdrausta Užsakovo, t. y. aukštos įtampos transformatorius ir baterijų energijos kaupimo sistema (**BESS**)).
* Darbuotojų sužalojimų draudimas.
* Atsakomybės už aplinkosaugą draudimas (pagal ACE standartą – rangovo atsakomybė iki 10 mln. eurų, tačiau sąlyga derinama su rangovu sutarties sudarymo metu).

**Preliminarūs mokėjimo už darbus etapai, mokėtina dalis:**

* Privažiavimo kelias, teritorijos paruošimas – 5 %
* LITGRID aikštelės paruošimas – 4 %
* Gamintojo dalies aikštelės paruošimas – 5 %
* BESS aikštelės paruošimas – 9 %
* Atviro tipo skirstyklų pamatų įrengimas (LITGRID ir gamintojo dalis) – 8 %
* Baterijų blokų pamatų įrengimas – 11 %
* 33 kV pastotės pastatas – 7 %
* 110 kV įranga (LITGRID ir BESS dalys) – 8 %
* Vidutinės įtampos kabeliai – 8 %
* Žemos įtampos kabeliai – 8 %
* Valdymo kabeliai – 5 %
* Apsaugos signalizacijos sistema – 3 %
* Telekomunikacijų spintos – 6 %
* RAA spintos – 6 %
* BESS montavimo darbai – 4 %
* Galutinis priėmimas – 3 %

**Mokėjimo tvarka:**

* Užsakovas atliks apmokėjimą pagal Rangovo pateiktas sąskaitas per 14 kalendorinių dienų nuo tos dienos, kai Užsakovo inžinierius patvirtina mokėjimą.

**Didžiausia bendra atsakomybė:**

* **Iki 100 % sutarties vertės. Atsakomybė nėra ribojama tyčinio netinkamo elgesio ar šiurkštaus neatsargumo atvejais.**

**Kova su kyšininkavimu, korupcija ir ESG principų laikymasis:**

* Rangovas privalo laikytis „Aquila“ sveikatos, saugos ir aplinkosaugos (HSE) taisyklių bei Elgesio kodekso

**Atsakomybė už defektus ir garantijos:**

* Darbų defektų šalinimo laikotarpis yra šešiasdešimt (60) mėnesių.
* Paslėptų defektų atsakomybės laikotarpis (paslėptuose elementuose) – dešimt (10) metų.
* Tyčia paslėptų defektų atsakomybės laikotarpis – dvidešimt (20) metų nuo objekto priėmimo-perdavimo akto sudarymo dienos.

**Termino pratęsimas:**

* Rangovas turi teisę reikalauti darbų užbaigimo termino pratęsimo, jei darbų atlikimas vėluoja arba gali vėluoti dėl bet kurios iš šių priežasčių:
  + įrodytos nepalankios oro sąlygos arba kitos įrodytos fizinės aplinkybės, keliančios pavojų sveikatai ir saugai; arba
  + Užsakovo neįvykdyti esminiai sutartiniai įsipareigojimai.
* Rangovas privalo imtis visų pagrįstų veiksmų siekdamas sumažinti išlaidas, patirtas dėl nepalankių oro sąlygų ar Užsakovo įsipareigojimų nevykdymo.
* Nepalankiomis oro sąlygomis laikomos šios aplinkybės:
  + Kabelių tiesimo darbams – temperatūra žemesnė nei –10 °C

**Perėmimas:**

* Objekto perėmimas laikomas įvykusiu, kai darbai yra užbaigti pagal sutarties reikalavimus ir visi bandymai yra sėkmingai atlikti.

**Trūkumų sąrašas (“Punch List”):**

* Trūkumas reiškia bet kokius darbų neatitikimus ar trūkumus, palyginti su sutartimi, kurie neturi neigiamos įtakos darbų saugiam ir tinkamam sumontavimui ar darbų saugiam naudojimui ar eksploatavimui, ir kurie yra nurodomi Trūkumų sąraše, pridedamame prie objekto priėmimo-perdavimo akto.

**Netesybos už vėlavimą:**

* Jei Rangovas neįvykdo darbų per nustatytą sutarties įvykdymo terminą, Rangovas, nepažeidžiant jokių kitų Užsakovo teisių pagal sutartį, privalo mokėti Užsakovui netesybas, kurios sudaro 0,15 procento (0,15 %) nuo sutarties kainos už kiekvieną pavėluotą darbo dieną. Didžiausia bendra netesybų suma yra ribojama iki 15 procentų (15 %) nuo sutarties kainos. Netesybos tampa mokėtinos nuo Užsakovo rašytinio reikalavimo pateikimo.

**Nuosavybės teisės ir rizikos perdavimas:**

* Nuosavybės teisė į kiekvieną darbų komponentą pereina iš Rangovo Užsakovui nuo ankstesnės ir toliau nurodytų aplinkybių atsiradimo:
  + tą dieną, kai komponentas yra sumontuojamas arba tampa neatskiriama projekto dalimi; arba
  + tą dieną, kai priimama ta darbų dalis, su kuria susijęs atitinkamas komponentas.

**Ataskaitos:**

* Rangovas privalo teikti mėnesinę darbų eigos (pažangos) ataskaitą, kurioje turi būti pateikta sveikatos ir saugos (H&S) įrašai, atnaujinta darbų programa, pagrindinių klausimų ir rizikų santrauka, naujausios nuotraukos ir kita aktuali informacija.
* Rangovas taip pat atsakingas už savaitinių ir mėnesinių susitikimų organizavimą objekte (tiek, kiek tai yra įmanoma), užtikrinant galimybę nuotoliniam prisijungimui bei vaizdinei medžiagai pateikti.

**Sutartis:**

* Sutartis su Rangovu bus sudaroma anglų kalba.

Priedas Nr**.** 4

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Tiekėjo/subtiekėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pirkimo vykdytojo pavadinimas)

**TIEKĖJO/ SUBTIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_

(Data, Vieta)

Patvirtinu, kad mano atstovaujamo tiekėjo/subtiekėjo sudėtyje nėra Rusijos dalyvavimo, viršijančio 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais, nustatytas ribas t.y.:

(a) mano atstovaujamas tiekėjas/subtiekėjas (ir nė vienas iš tiekėjų grupės narių) nėra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;

(b) mano atstovaujamas tiekėjas/subtiekėjas (ir nė vienas iš tiekėjų grupės narių) nėra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;

(c) nei aš, nei mano atstovaujama bendrovė nėra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;

(d) a)-c) punktuose išvardyti subjektai nedalyvauja subtiekėjais, tiekėjais ar subjektais, kurių pajėgumais remiasi mano atstovaujamas tiekėjas, tais atvejais kai jiems tenka daugiau kaip 10 % sutarties vertės.

Patvirtinu, kad tiekėjui/subtiekėjui kuriuos esu pasitelkęs ar pasitelksiu ateityje, ūkio subjektams, kurių pajėgumais remiuosi ar (ir) remsiuosi, prekių (ir jų sudedamųjų dalių) gamintojams netaikomos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos tarptautinių sankcijų įstatyme.

Deklaruojamoms aplinkybėms pasikeitus, įsipareigoju nedelsiant apie tai informuoti Pirkimo vykdytoją.

|  |  |  |  |  |  |
| --- | --- | --- | --- | --- | --- |
|  | | | | | |
|  |  |  |  |  |  |
| (Parašas) |  |  |  | (Vardas, pavardė, pareigos) |  |